C 351/6
BG
Официален вестник на Европейския съюз
14.9.2022 г.
Предварително уведомление за концентрация (Дело M.10696 — ARAMCO OVERSEAS COMPANY / BP EUROPA / LOTOS — AIR BP POLSKA) Дело кандидат за опростена процедура (текст от значение за ЕИП)
(2022/C 351/04) 1.
На 7 септември 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Aramco Overseas Company B.V. („AOC“, Нидерландия), под контрола на Saudi Arabian Oil Company (Саудитска Арабия), — BP Europa SE („BP Europa“, Германия), под контрола на BP p.l.c.
(Обединено кралство), — Lotos – Air BP Polska sp. z o.o. („целево предприятие“, Полша).
AOC и BP Europa придобиват по смисъла на член 3, параграф 1, буква б) и член 3, параграф 4 от Регламента за сливанията съвместен контрол над целевото предприятие.
Концентрацията се извършва посредством покупка на дялове (акции).
2.
Търговските дейности на въпросните предприятия са:
— AOC предоставя на свързаните с него дружества в групата Saudi Aramco широк набор от услуги, включително услуги за финансова подкрепа, управление на веригата на доставки, услуги за техническа подкрепа и различни услуги за административна подкрепа, — BP Europa извършва по-голямата част от операциите на BP в Полша, включително доставката на пътни горива чрез собствените си бензиностанции и чрез търговски обекти, както и продажбата на смазочни материали, включително чрез марката Castrol.
Понастоящем BP не доставя или продава авиационни горива в Полша, — Целевото предприятие е съвместно предприятие, контролирано съвместно от Grupa Lotos S.A. и BP Europa и осъществяващо дейност в областта на продажбата на JET-A1 гориво за реактивни двигатели и авиационен бензин и зареждането на въздухоплавателни средства с тези авиационни горива на летища, намиращи се в Полша. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.10696 – ARAMCO OVERSEAS COMPANY / BP EUROPA / LOTOS – AIR BP POLSKA Забележки могат да се изпращат до Комисията по електронна поща, по факс или по пощата.
Моля, използвайте координатите за връзка по-долу: Електронна поща: COMP-MERGER-REGISTRY@ec.europa.eu Факс +32 22964301 (1) ОВ L 24, 29.1.2004 г., стр. 1 („Регламент за сливанията“)..
(2) ОВ C 366, 14.12.2013 г., стр. 5.